**Videnskabsteori på Frederiksværk Gymnasium (stx)**

**Overordnet formål:**

Eleverne skal til den mundtlige fremlæggelse af deres SRP kunne lave en refleksion over, hvordan anvendelsen af de faglige metoder har kvalificeret deres undersøgelse og gjort den mere objektiv. Dertil forudsættes et kendskab til metodiske og videnskabsteoretiske fagtermer, der er anvendt i opgaven. De kan lave yderligere selvstændige refleksioner, hvis de ønsker.

**Plan:**

I 1.g gennemgås *hermeneutik* i forbindelse med DHO, og eleverne skal kunne forklare *forforståelse* og *hermeneutisk spiral*.

I 2.g gennemgås Popper, og eleverne skal kunne forklare *falsifikation*, *pseudovidenskab* og *hypotetisk-deduktiv metode*, samt evt. *positivisme*, *induktion/deduktion*.

I 3.g gennemgås Kuhn, og eleverne skal kunne forklare *paradigmeskift*.

Eleverne skal skrive anvendt stof fra videnskabsteori på deres litteraturliste i SRP´en.

Mvh

Filosofilærerne